<classify> OFISA Usalama wa Shirika la Posta Tanzania, George Mwamgabe 44 na mwenzake, wamefikishwa katika Mahakama ya Hakimu Mkazi Kisutu, Dar es Salaam wakikabiliwa mashitaka mawili likiwamo la kusafi risha dawa za kulevya aina ya heroin.Mbali na Mwamgabe, mshitakiwa mwingine ni Abdulrahman Msimu 54 ambaye ni dereva na mkazi wa Yombo jijini Dar es Salaam, waliofikishwa mahakamani jana mbele ya Hakimu Mkazi Mwandamizi Augustina Mmbando.Akisoma mashitaka hayo, Wakili wa Serikali Aldolf Lema alidai Agosti 25, mwaka jana eneo la Posta jijini Dar es Salaam, washitakiwa hao kwa pamoja walisafirisha dawa za kulevya aina ya bangi yenye uzito wa gramu 124.55.Katika mashitaka ya pili, Wakili Lema alidai Agosti 25, 2018 katika eneo la Posta washitakiwa wote kwa pamoja walisafirisha dawa za kulevya aina ya heroin yenye uzito wa gramu 1.55.Baada ya kusomewa mashitaka hayo, washitakiwa wote walikana kutenda makosa yao na upande wa mashitaka ulidai upelelezi wa kesi hiyo haujakamilika.Hakimu Mmbando aliwataka kila mshitakiwa kuwa na wadhamini wawili mmoja kutoka ofisi za umma watakaosaini bondi ya Sh milioni tano kila mmoja.Hata hivyo, washitakiwa wamerudishwa rumande kwa kushindwa kutimiza masharti ya dhamana Hakimu Mmbando aliahirisha kesi hiyo hadi Oktoba 16, mwaka huu itakapokuja tena kwa ajili ya kutajwa.  <topic>: kitaifa 